# Formål

Faget utdanningsvalg skal bidra til at elevene oppnår kompetanse i å treffe karrierevalg som er basert på elevenes ønsker og forutsetninger. Faget skal bidra til å gi elevene en forståelse for betydningen av utdanning, arbeidsdeltakelse og livslang læring. Faget skal gi kunnskaper om hva forskjellige utdanningsveier kan føre fram til, og gi innsikt i et arbeidsmarked i endring.

Opplæringen skal gi elevene kompetanse i å ta valg og å kunne se sine interesser i sammenheng med muligheter og krav i utdanningssystemet og arbeidslivet. I opplæringen skal elevene bli mer bevisste på kjønnsperspektivet i utdanning og yrker. Elevene skal kjenne til ulike sider ved sine egne valg og forstå hva som påvirker egen karriere.

Utdanningsvalg er et fag hvor aktivitetene kan foregå på andre læringsarenaer enn skolen. Faget skal bidra til å styrke samarbeidet mellom ungdomstrinn og videregående opplæring og mellom ungdomstrinn og lokalt arbeidsliv. Utdanningsvalg skal bidra til at elevene får prøve ut og bli bevisste på egne interesser. Sammen med veiledning gitt av skolens rådgivning skal faget utdanningsvalg legge til rette for kunnskapsbaserte valg av utdanning og yrke.

KOMPETANSEMÅL:

* Samle, analysere og bruke informasjon om utdanning og yrker på ulike måter i karriereplanlegging
* Undersøke muligheter for arbeid på det lokale arbeidsmarkedet
* Presentere ulike utdanningsveier med utgangspunkt i egne interesseområder
* Formulere egne kortsiktige og langsiktige karrieremål basert på ønsker og muligheter
* Forklage betydningen av utdanning og livslang læring
* Reflektere over betydningen av arbeidsdeltakelse og livslang læring

**UTDANNINGSVALG SKOLEÅRET 18 – 19 - 10. TRINN – 53 TIMER**

|  |
| --- |
| **AUGUST**  Uke 35: Rådgiver presenterer de ulike utdanningsprogrammene, en time pr. klasse. Registrering hospitering. |
| **SEPTEMBER**  Eleven må velge hospiterings program før 7**. sept**.  Svarfrist ang. utplassering i arbeidslivet leveres kontaktlærer senest **fredag 14. september.**  **SEPTEMBER - NOVEMBER**  Samtale med rådgiver ang. fremtidig utdanning og skolevalg (Oppl. § 9.2) Klasse 10 A uke 36, 10B uke 39 , 10 C uke 42,  10 D uke 42 - 43, 10 E uke 47.  Elevene skal komme forberedt til samtalen. |
| **OKTOBER**  Uke 42:Torsdag 25. oktober, Fagsafari for fagene: Restaurant og matfag, helse og oppvekst, frisør, service og samferdsel. |
| **NOVEMBER**  Uke 44: Torsdag 1. november – Byggcamp Jåttå videregående skole.  Uke 45: Tirsdag 6. november – fra kl. 16.00 – 20.00 Utdanningsmesse Lundehaugen videregående skole.  Uke 45: En dag hospitering på en videregående skole.  Uke 46: Mandag 12. – onsdag 14. november, utplassering i arbeidslivet.  Uke 47: Tirsdag 20. november, Offshore maritim dag. |
| **JANUAR**  Åpent hus videregående skoler  Uke 4: Mandag 21. januar fra kl. 11.00 – 14.00, Utdanningsmesse i Stavanger Forum.  SØKNADSPROSESSEN  Rådgiver informerer om søknadsprosessen på vigo.no en time pr. klasse. Elevene får minid i posten. Elevene må ta vare på brevet. Kodene må brukes for å søke videregående skole på www.vigo.no.  **FEBRUAR**  Noen elever trenger mer veiledning og kommer til rådgiver. |
| **MARS**  Søknadsfrist **1. mars**. |
| **MAI**  Mellom muntlig og skriftlig eksamen.  Rådgiver bruker ca ½ time pr klasse for å informere om hvordan å svare på vigo, informasjon om lånekassen og egen PC i videregående. |
| *Liv Hofgaard – yrke og utdanningsrådgiver* |